b'\n_START_ARTICLE_\nAction Comics No. 1\n_START_PARAGRAPH_\nAction Comics No. 1 (kes\xc3\xa4kuu 1938) on sarjakuvalehti Action Comicsin ensimm\xc3\xa4inen numero. Siin\xc3\xa4 esiintyy ensi kertaa monia sarjakuvasankareita, n\xc3\xa4ist\xc3\xa4 tunnetuimpana Jerry Siegelin ja Joe Shusterin Ter\xc3\xa4smies. Lehti on kaikkien aikojen arvokkain sarjakuvalehden numero: vuonna 2011 siit\xc3\xa4 maksettiin nettihuutokaupassa enn\xc3\xa4tysm\xc3\xa4iset 2,16 miljoonaa dollaria.\n_START_SECTION_\nJulkaisu\n_START_PARAGRAPH_\nDC Comicsin edelt\xc3\xa4j\xc3\xa4 National Allied Publications julkaisi lehden 18. huhtikuuta 1938 (kannen p\xc3\xa4iv\xc3\xa4ys kes\xc3\xa4kuu 1938). Lehte\xc3\xa4 pidet\xc3\xa4\xc3\xa4n ensimm\xc3\xa4isen\xc3\xa4 varsinaisena supersankarisarjakuvalehten\xc3\xa4 ja vaikka Action Comics nykyisin onkin Ter\xc3\xa4smiehen kuukausittainen lehti, No. 1 oli kuten monet varhaiset sarjakuvalehdet, kokoelma.'